
ประกาศเทศบาลตำบลนาประดู่
เรื่อง  แผนการดำเนินงานเทศบาลตำบลนาประดู่  ประจำปีงบประมาณ  พ.ศ. ๒๕๖3
***************************

ด้วยเทศบาลตำบลนาประดู่ได้ดำเนินการจัดทำแผนการดำเนินงานประจำปีงบประมาณ                      พ.ศ.  ๒๕๖3  ตามระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. ๒๕๔๘  และระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น  (ฉบับที่ ๒) พ.ศ. ๒๕๕๙  เพื่อให้ทราบถึงรายละเอียดแผนงาน  โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น  และใช้เป็นแนวทางในการดำเนินงานในปีงบประมาณ พ.ศ. ๒๕๖3  ของเทศบาลให้มีความชัดเจนในการปฏิบัติมากขึ้น  โดยคณะกรรมการพัฒนาเทศบาลตำบลนาประดู่ได้มีมติเห็นชอบ และได้เสนอร่างแผนการดำเนินงานดังกล่าว ต่อนายกเทศมนตรีตำบลนาประดู่ เพื่อให้นายกเทศมนตรีประกาศเป็นแผนการดำเนินงาน                      ตามระเบียบกระทรวงมหาดไทย ว่าด้วยการจัดทำแผนแผนพัฒนาขององค์กรปกครองส่วนท้องถิ่น                   พ.ศ. ๒๕๔๘  หมวด ๕  ข้อ ๒๖  (๒)  
ดังนั้น  เพื่อให้การบริหารงานของเทศบาลเป็นไปอย่างมีประสิทธิภาพ  และสามารถนำแผนไปใช้ได้อย่างถูกต้อง  รวมทั้งให้หน่วยงานที่เกี่ยวข้องและประชาชนทั่วไปได้รับทราบ  เทศบาลตำบลนาประดู่                   จึงประกาศเป็นแผนการดำเนินงาน ประจำปีงบประมาณ พ.ศ. ๒๕๖3 (รายละเอียดตามแบบผด. ๐๑                ที่แนบท้ายประกาศนี้) โดยสามารถขอดูหรือสอบถามเพิ่มเติมได้ที่ศูนย์ข้อมูลข่าวสารของเทศบาล                             ตำบลนาประดู่  ณ  สำนักงานเทศบาลตำบลนาประดู่หมู่ที่ ๖ ตำบลนาประดู่  อำเภอโคกโพธิ์                        จังหวัดปัตตานี  โทรศัพท์ ๐๗๓ – ๓๕๘๗๐๑   
ทั้งนี้  ตั้งแต่บัดนี้เป็นต้นไป

ประกาศ  ณ  วันที่  18   ตุลาคม  พ.ศ. ๒๕๖2
 (นายชาญชัย    เกียรติศักดิ์โสภณ)
 นายกเทศมนตรีตำบลประดู่
